ดาวโจนส์ร่วงแรง/น้ำมันบวกแล็กน้อย/ทองลง
หุ้นดาวโจนส์ปิดร่วง 633.87 จุด ผิดหวังเฟดไร้มาตรการใหม่ๆกระตุ้นศก. ด้านราคาน้ำมันเพิ่มขึ้น 24 เซนต์ ขณะที่ทองคำลดลง 6 ดอลลาร์
28 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 30,303.17 จุด ร่วงลง 633.87 จุด หรือ -2.05% ขณะที่ดัชนี เอสแอนด์พี 500 ปิดที่ 3,750.77 จุด ลดลง 98.85 จุด หรือ -2.57% และดัชนี แนสแดค ปิดที่ 13,270.60 จุด ร่วงลง 355.47 จุด หรือ -2.61%
ดัชนีดาวโจนส์ตลาดหุ้นนิวยอร์กปิดร่วงลงกว่า 600 จุดเมื่อวันที่ 27 ม.ค. ทำสถิติดิ่งลงในวันเดียวที่รุนแรงที่สุดในรอบ 3 เดือน นักลงทุนผิดหวังที่ธนาคารกลางสหรัฐ (เฟด) ไม่ได้ประกาศมาตรการใหม่ๆในการกระตุ้นเศรษฐกิจ แม้จะมีความกังวลเกี่ยวกับแนวโน้มเศรษฐกิจซึ่งได้รับผลกระทบอย่างหนักจากการแพร่ระบาดของโควิด-19 ก็ตาม
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 24 เซนต์ ปิดที่ 52.85 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม ลดลง 10 เซนต์ ปิดที่ 55.81 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนกุมภาพันธ์ ลดลง 6 ดอลลาร์ ปิดที่ 1,844.90 ดอลลาร์ต่อออนซ์